BSC-LT/ACAData huggingface dataset:
[ca] La tecnologia de microones és un aspecte essencial en la construcció i operació dels ordinadors quàntics. Els ordinadors quàntics tenen el potencial de revolucionar molts camps proporcionant millores exponencials en la potència i eficiència computacional. En aquesta tesi doctoral, l'autor discuteix el desenvolupament i validació d'interfícies criogèniques de microones, com ara cables coaxials superconductors i encapsulats compatibles a freqüències de microones, així com el disseny de xips d'unitat de processador quàntic (QPU), incloent prototips d'un sol qubit i múltiples qubits. A més, la tesi cobreix el disseny del sistema d'ordinadors quàntics i interconnexions, i el desenvolupament d'electrònica, mecànica i solucions de programari per a la lectura d'alta freqüència del processador quàntic. L'autor també presenta un estudi de cas sobre la integració d'aquests xips QPU en un prototip d'ordinador quàntic funcional i discuteix els resultats de les proves realitzades en aquest prototip. El prototip va poder demostrar amb èxit un temps de decaïment i fidelitat de lectura acceptables, un requisit crític per a l'operació d'un ordinador quàntic escalable. L'autor també discuteix les possibles aplicacions futures dels ordinadors quàntics i els desafiaments que s'han de superar per a la seva adopció generalitzada.

[en] Microwave technology is an essential aspect of the construction and operation of quantum computers. Quantum computers have the potential to revolutionize many fields by providing exponential improvements in computational power and efficiency. In this doctoral thesis, the author discusses the development and validation of microwave cryogenic interfaces, such as superconducting coaxial cables and microwave packaging, as well as the design of the quantum processor unit (QPU) chips, including single qubit and multi-qubit prototypes. Additionally, the thesis covers the system design of the quantum computer systems and interconnects, and the development of electronics, mechanical, and software solutions for high frequency readout of the QPU. The author also presents a case study on the integration of these QPU chips into a functional quantum computer prototype and discusses the results of tests performed on this prototype. The prototype was able to successfully demonstrate acceptable decay time and readout fidelity, a critical requirement for the operation of a scalable quantum computer. The author also discusses the future potential applications of quantum computers and the challenges that must be overcome for their widespread adoption.
[ca] La investigació realitzada té com a finalitat fer una proposta metodològica d'avaluació dels espais web 2.0 d'interacció en grup i creació col·lectiva social dels museus que hi han participat. Aquestes noves lògiques d'interacció, conversa i creació de comunitats online ens inciten a constituir aquests nous contextos dels museus en espais discursius i de pràctiques institucionals que requereixen d'una manera d'investigar que possibiliti coneixen el seu procés de creació i de gestió. El mètode biogràfic-narratiu amb la història de vida com a eina metodològica ens permet respondre-hi mitjançant l'anàlisi de les experiències i els discursos dels membres dels museus participants. És així com les entrevistes inicials es converteixen en relats de devolució que culminen en un relat polifònic final. En conseqüència, el procés de recerca mostra no només un "nou mode" d'investigar i avaluar; sinó que possibilita que s'investigui "per", "en" i "amb" el museu, proporcionant als participats de la investigació espais de reflexió per repensar, aprendre i transformar la seva pràctica professional.

[en] The current investigation is aimed at offering a methodological proposal to evaluate the 2.0 websites for group-interaction and social collective creation of the museums participating. These new logics of interaction, conversation and online communities constitution encorauge us to create these new museum contexts as discursive spaces and institutional practices that require a way of investigation that allows to know their process of creation and management. The biographical and narrative research with the life history as a methodological tool allows us to respond through the analysis of the experiences and speeches of the members of the participating museums. This is how the initial interviews become storytelling that culminate in a final polyphonic story. Consequently, the research process shows not only a "new way" of research and evaluating; but, that makes it possible to investigate "for", "in" and "with" the museum, providing research participants a reflexive space to rethink and learn around their professional practice.
[ca] Els Sistemes d'Aiguamolls Construïts (SAC) de Flux Subsuperficial Horitzontal (FSH) és una tecnologia apropiada pel sanejament d'aigües residuals procedents de nuclis de població petits. No obstant els SAC de FSH són considerats una tecnologia natural, l'operació i manteniment d'aquestes depuradores és crucial per a garantir el seu correcte funcionament. Aquestes necessitats d'operació i manteniment varien entre depuradores segons (1) les característiques de la comunitat, (2) la configuració de la depuradora i el disseny del SAC de FSH i (3) les característiques del medi receptor. En aquest sentit, en aquesta tesi es presenta el desenvolupament d'un Sistema d'Ajuda a la Decisió (SAD) per a la definició de protocols d'operació i manteniment per a SAC de FSH tenint en compte els factors que causen variabilitat entre aquest tipus de depuradores (1, 2 i 3).

[en] Horizontal Subsurface Constructed Wetlands (HSCW) is an appropriate technology to treat wastewater coming from small communities. Despite HSCW is considered a natural technology, operation and maintenance are crucial to guarantee their performance. These necessities vary according to (1) the characteristics of the community, (2) the wastewater treatment plant configuration and the HSCW design and (3) the characteristics of the receiving media. In this sense, the this thesis presents the development of an Environmental Decision Support System (EDSS) to asses the definition of operation and maintenance protocols for HSCW taking into account the aspects that cause variability among these facilities (1, 2 and 3).
[ca] Un gran quantitat de problemàtiques associades a la mortalitat i morbiditat dels adolescents és poden prevenir (per exemple els accidents de circulació i el VIH). Aquests problemes de salut tenen a veure amb factors ambientals i comportamentals, i no amb factors biològics. La conducció arriscada i la pràctica de relacions sexuals sense protecció contribueixen a incrementar les taxes de malaltia en aquest col·lectiu. L'ús del preservatiu i l'ús del casc són dues conductes que salven vides. Existeix molta evidència sobre la seva efectivitat d'aquestes mesures preventives per minimitzar i/o evitar les conseqüències negatives en situacions de risc. Els resultats d'aquesta investigació posen de manifest que no tots adolescents utilitzen el casc quan circulen en ciclomotor, i el preservatiu quan mantenen relacions sexuals amb penetració. L'ús del casc i l'ús del preservatiu són conductes independents.

[en] A large proportion of the morbidity and mortality in adolescents is potentially preventable (for instance motor vehicle accidents and HIV). The problems faced by adolescents most often stem from behavioural and environmental factors, rather than biological illness. Reckless driving and unsafe sexual practices contribute greatly to ill health in this age group.Condoms and motorcycle helmets are used to save lives. There is extensive evidence that both have benefits for individuals directly exposed to risk. This research showed that the participants do not use a motorcycle helmet or condoms consistently, thereby increasing their risk of being injured in a motorcycle crash or becoming infected with the HIV virus. And both behaviours are independents.
[ca] Les marques globals són essencials en el posicionament internacional d'un país i contribueixen a alinear la percepció d'un territori amb la seva realitat econòmica i industrial. Per això és necessari que l'origen país de les seves marques globals sigui conegut i reconegut internacionalment, fet que en el cas espanyol succeix encara poc. Aquest projecte d'investigació qualitativa utilitza com a metodologia l'anàlisi temàtic (Braune i Clarke, 2006; Boyartzis, 1998), per explorar el paper del made in/by Spain en la internacionalització d'empreses i marques de calçat i moda espanyoles en el seu procés d'internacionalització recent. Aquest anàlisi es complementa amb la percepció d'associacions sectorials de calçat i moda, així com amb la de stakeholders i assessors de marca España, que evidencien la necessitat del desenvolupament d'una estratègia de marca país per activar en major mesura l'ús del made in/by Spain per part de les empreses espanyoles.

[en] Global brands play an important role in the international positioning of countries and contribute to align the international perception of a country with its economic and industrial reality. To match perception and reality, though, the origin of the global brands of a country have to be known and recognized internationally, which is not the case with most spanish brands. This qualitative research uses thematic analysis as a methodology (Braune y Clarke, 2006; Boyartzis, 1998), to explore the role played by "made in/by Spain" in the globalization of Spanish shoes and fashion brands and companies. This analysis is complemented with the perception from shoes and fashion sector associations as well as stakeholders and consultants of Marca España, which highlight the need to develop a country brand strategy, in order to activate the use of the made in/by Spain brand by the Spanish companies.
[ca] Aquesta tesi proposa una plataforma de detecció d'intrusions per a revelar atacs a les xarxes de sensors sense fils (WSN, per les sigles en anglès) de les ciutats intel·ligents (smart cities). La plataforma està dissenyada tenint en compte les necessitats dels administradors de la ciutat intel·ligent, els quals necessiten accés a una arquitectura centralitzada que pugui gestionar alarmes de seguretat en un sistema altament heterogeni i distribuït. En aquesta tesi s'identifiquen els diversos passos necessaris des de la recollida de dades fins a l'execució de les tècniques de detecció d'intrusions i s'avalua que el procés sigui escalable i capaç de gestionar dades típiques de ciutats intel·ligents. A més, es comparen diversos algorismes de detecció d'anomalies i s'observa que els mètodes de vectors de suport d'una mateixa classe (one-class support vector machines) resulten la tècnica multivariant més adequada per a descobrir atacs tenint en compte les necessitats d'aquest context. Finalment, es proposa un esquema per a ajudar els administradors a identificar els tipus d'atacs rebuts a partir de les alarmes disparades.

[en] This thesis proposes an intrusion detection platform which reveals attacks in smart city wireless sensor networks (WSN). The platform is designed taking into account the needs of smart city administrators, who need access to a centralized architecture that can manage security alarms in a highly heterogeneous and distributed system. In this thesis, we identify the various necessary steps from gathering WSN data to running the detection techniques and we evaluate whether the procedure is scalable and capable of handling typical smart city data. Moreover, we compare several anomaly detection algorithms and we observe that one-class support vector machines constitute the most suitable multivariate technique to reveal attacks, taking into account the requirements in this context. Finally, we propose a classification schema to assist administrators in identifying the types of attacks compromising their networks.
[ca] Aquesta tesi aborda qüestions macrofinanceres significatives i delibera sobre polítiques en resposta a les ineficiències del mercat. El primer capítol explora l'impacte de les renegociacions de deute als mercats de crèdit davant la presència d'asimetries d'informació. Els prestadors que participen en renegociacions òptimes amb prestataris morosos, sovint ofereixen un major accés al deute amb tipus d'interès reduïts. No obstant això, adopten un enfocament prudent establint l´ımits de préstecs més estrictes. En aquest entorn, les polítiques macroprudencials restrictives poden conduir a resultats subòptims. El segon capítol desenvolupa un model que explica l'exclusió del mercat de dipòsits i l'aparició de bancs prèmium. Una distribució massa desigual dels ingressos dirigits als dipòsits porta a l'exclusió dels pobres dels mercats de productes de dipòsit dels bancs rics, el que resulta en majors marges i un nivell més baix de dipòsits totals. El tercer capítol examina l'accessibilitat al crèdit per a les petites empreses, considerant tant els marges intensius com els extensos. Les conclusions subratllen que l'absència de prou garantia pot provocar el fracàs de molts projectes eficients. Per contra, els projectes menys eficients de les empreses més riques es poden dur a terme únicament pel seu accés a finançament suficient.

[en] This thesis addresses important macro-financial questions and deliberates on policies in response to market inefficiencies. The first chapter explores the impact of debt renegotiations in credit markets in the presence of information asymmetries. Lenders who engage in optimal renegotiations with delinquent borrowers often provide increased access to debt with lowered interest rates. Nevertheless, they adopt a cautious approach by setting more stringent loan limits. In this environment, restrictive macroprudential policies may lead to suboptimal outcomes. The second chapter develops a model which explains exclusion from deposits market and the emergence of premium banks. Too unequal distribution of income directed to deposits leads to the exclusion of poor from rich-serving banks' deposit product markets, resulting in higher markups and a lower level of total deposits. The third chapter examines credit accessibility for small businesses, considering both the intensive and extensive margins. The findings emphasize that the absence of enough collateral can lead to the failure of many efficient projects. Conversely, less efficient projects by wealthier businesses may be realized solely because of their access to sufficient financing.
[ca] L'objectiu d'aquesta tesi rau en l'elaboració d'un nou concepte pedagògic: el topograma. A diferència del temps, l'espai no ha gaudit de la mateixa importància en educació. Mentre que el primer ha estat problematitzat i estudiat, i any rere any es demana als mestres la construcció del cronograma, no succeeix el mateix en el cas de l'espai. En aquesta tesi es fa una proposta conceptual, però també pràctica. A partir d'un estudi de cas, s'analitzen els espais de la Facultat de Psicologia i Ciències de l'Educació i de l'Esport-Blaquerna, i es considera si, des de la perspectiva teòrica proposada, aquests espais transiten vers el topograma, és a dir, vers d'un espai relacional, ètic, acollidor, un espai necessari perquè les relacions i situacions educatives siguin més humanes.

[en] The aim of this thesis lies in the elaboration of a new pedagogical concept: the topogram. Unlike time, space has not enjoyed the same importance in education. While the time has been problematized and studied, and year after year teachers are asked to construct the schedule, the same does not happen in the case of space. In this thesis, a conceptual proposal is made, but also practical. Based on a case study, the spaces of the Faculty of Psychology and Sciences of Education and Sport- Blaquerna are analyzed, and it is considered whether, from the theoretical perspective of this thesis, these spaces they move towards the topogram, that is, towards a relational, ethical, welcoming space, a space necessary for relationships and educational situations to be more human.
[ca] La qüestió de la responsabilitat civil a Espanya, en conductes executades per menors, al quals se'ls sotmetia a processos especials, mai ha sigut objecte del seu enjudiciament en aquesta jurisdicció. Sempre s´ha resolt aquesta qüestió davant le jurisdicció d´adults. Aquesta idea va canviar amb la llei orgànica que regula la responsabilitat penal del menor de l´any 2000, llei 5/2000 de dotze de gener i es confirmà amb la reforma, que es va dur a terme l´any 2006, llei orgánica 8/2006 del quatre de desembre. Es a dir, s'ha creat un procés específic per solucionar la responsabilitat civil, en el procés especial de menors. Aquest nou procés, per on i com s´exigeix, així com, a qui i què se li exigeix planteja problemes, des d´una prespectiva de la unitat de l´ordenament jurídic, ja que hi ha tres normes que convergeixen, la llei de responsabilitat penal del menor, el 4 codi penal i el codi civil i les tres donen solucions diferents al mateix objecte: la responsabilitat civil. De l´estudi d´aquest nou procés i normativa es determinen els problemes que sorgeixen a l´hora d´exigir aquesta responsabilitat civil i s´intenta trobar solucions des d´una perspectiva de la unitat de l´ordenament jurídic espaynol, analitzant el codi penal y el codi civil.

[en] The issue of civil responsibility in Spain concerning the conduct carried out by minors, who were subject to special legal procedures, has never been subject of prosecution in that jurisdiction. This issue has always been solved before the jurisdiction of adults. This idea lasted until the entry into force of the Organic Law 5/2000 of 12 of January regulating the Criminal Responsibility of Minors and was confirmed with the reform which took place in 2006 by the Organic Law 8/2006 of 4 of December. That is, a specific process has been created to solve the issue of the civil responsibility in the special process of minors. This new process, where and how it is demanded, as well as to whom and what is demanded, poses problems from a perspective of the unity of the legal system, since there are three norms that converge and all of them give different solutions to the responsibility of minors issue: the law of criminal responsibility of minors, the criminal code and the civil code The study of this new process and regulation determine the problems that arise when demanding such civil responsibility of minors and trying to reach solutions from a perspective of the unity of the Spanish legal system, that is, analyzing the criminal code and the civil code.
[ca] La depressió major té una elevada prevalença en la societat actual. Una intervenció precoç vers el coneixement i maneig dels símptomes és imprescindible per a un millor pronòstic, funcionament i qualitat de vida de les persones que la pateixen. L'evidencia científica ha demostrat l'eficàcia de la teràpia en línia (a través d'Internet) en la reducció de la simptomatologia depressiva lleu i moderada. L'objectiu principal de l'estudi, un assaig clínic controlat aleatoritzat, és avaluar l'efecte terapèutic d'una eina d'autoajuda guiada en línia inspirada en la teràpia cognitiu conductual. Un recurs amb elevat potencial per proporcionar suport psicològic inicial, sense llistes d'espera, a persones que pateixen depressió i són tractades, principalment, a l'atenció primària.

[en] Major depression is one of the most prevalent mental illnesses in today´s society. An early intervention in the management of the symptoms is essential for a better prognosis, functioning and quality of life of the people who suffer the illness. Scientific evidence has shown the efficacy of internet-based therapy in reducing mild and moderate depressive symptoms. This study, a randomized controlled trial, aims to evaluate the therapeutic effect of a guided self-help online tool based on cognitive behavioural therapy. A healthcare resource which can provide initial psychological support -without waiting lists- to people with depression.
[ca] Les llacunes costaneres mediterrànies de tipus confinat són cossos d'aigua poc profunds i dinàmics, amb un paper ecològic molt important. Davant la regressió que han patit durant els darrers anys, entendre el funcionament d'aquests habitats per una correcta gestió i conservació esdevé fonamental. Avui dia, un dels descriptors més importants del funcionament ecosistèmic és el metabolisme, l'ús del qual s'ha incrementat amb l'aplicació de la tècnica de l'oxigen lliure i el desenvolupament de sensors cada cop més assequibles i fiables. La quantificació de les taxes metabòliques i la identificació dels factors que contribueixen a la seua variació temporal i espacial són molt importants per avaluar el comportament dels ecosistemes i la seua resposta a futurs canvis. Així, l'objectiu d'aquesta tesi va ser estimar el metabolisme ecosistèmic d'un conjunt de llacunes costaneres mediterrànies confinades a la maresma de la Pletera, identificar els seus principals factors de variació i la seua aplicació per estudiar el fitoplàncton

[en] Confined coastal lagoons are shallow and dynamic water bodies that play an important ecological role. Considering the severe degradation they have been facing in the last years, understanding the functioning of these habitats for their proper management and conservation is essential. Nowadays, one of the most important descriptors of ecosystem functioning is the metabolism, the use of which has increased with the application of the free dissolved oxygen (DO) technique and the development of more affordable and reliable sensors. Quantifying metabolic rates as well as identifying the factors that contribute to their temporal and spatial variation are very important in assessing these ecosystems behaviour and their response to future changes. Thus, the aim of the thesis was to estimate the ecosystem metabolism of a set of Mediterranean confined coastal lagoons in La Pletera salt marsh identifying the main drivers of its variation and its application to study phytoplankton
[ca] Els mètodes d'aprenentatge profund han guanyat molta popularitat en els últims anys gràcies al seu rendiment en camps com la visió per ordinador o l'aprenentatge del llenguatge natural. El primer objectiu de la tesi va ser adaptar aquests mètodes, particularment els utilitzats en el reconeixement d'imatges, als camps de la biologia estructural i la quimioinformàtica. L'adaptació s'ha fet mitjançant el desenvolupament d'una representació biomolecular tridimensional que pot ser utilitzada en conjunt amb xarxes neuronals convolucionals tridimensionals en diverses tasques. Hem testat l'aplicabilitat d'aquests mètodes en varis problemes rellevants per als primers estadis de desenvolupament de drogues, com la predicció de la zona d'unió de proteïnes, l'afinitat d'unió entre proteïna i lligand, la elucidació de selectivitat de drogues i models generatius de molècules. El segon objectiu de la tesi ha sigut el facilitar la utilització i l'accessibilitat d'aquestes eines mitjançant la seva implementació i desplegament en una aplicació web de fàcil ús.

[en] Deep learning approaches have become increasingly popular in the last years thanks to their state-of the-art performance in fields such as computer vision and natural language understanding. The first goal of this thesis was to adapt such approaches, and particularly those used in image recognition, to the domains of structural biology and chemoinformatics. We do so by the development of a novel three-dimensional biomolecular representation that can be used in conjunction with 3D-convolutional neural networks for a variety of tasks. We test the applicability of such methods in several relevant problems in the early drug discovery pipeline, such as protein binding site prediction, protein-ligand binding affinity prediction, drug selectivity elucidation and molecular generative models. The second goal of this thesis was to facilitate the use and accessibility of such tools by their implementation and deployment in an easy-to-use web application.